لەکاتی مەلەکردندا گەشتیارێک لەڕووباری باڵەکایەتی لەسنووری شارۆچکەی ڕەواندز خنکا.
ئەم ئێوارەیە لە ڕووباری باڵەکایەتی لەسنووری شارۆچکەی ڕەواندز، لە پارێزگای هەولێر گەشتیارێک لەکاتی مەلەکردندا خنکا.
لەو بارەیەوە بەیار باڵەکی، وتەبێژی بەڕێوەبەرایەتی پۆلیسی بەرگری شارستانی سۆران بە ڕۆژنیوزی ڕاگەیاند، "ئێوارەی ئەمڕۆ گشتیارێک کە خەڵکی شاری کەرکوکەو ناوی محەمەد نورەدین) لەدایکبووی ساڵی ١٩٩٤، لەڕووباری باڵەکایەتی لەسنووری شارۆچکەی ڕواندز خنکا، وتیشی: تەرمی گەشتیارە خنکاوەکە لەلایەن ئەوکەسانەوە دەرهێنراوەتەوە کە لەگەڵیدا بوون.
وتەبێژی بەرگری شارستانی سۆران ئاماژەی بۆ ئەوەشکرد کە، چەند ڕۆژێکە ژمارەیەکی زۆر گەشتیار لەشارەکانی هەرێمی کوردستانەوە ڕوویان لەناوچە گەشتیاریەکانی باڵەکایەتی و ڕەواندزو سۆران کردووە، بەشێکی زۆری گەشتیارانیش بۆ خۆ فێنکردنەوە ڕوو لەناو ڕووبارەکان دەکەن و بەهۆی نەزانینی مەلەکردنەوە بەشێکیان تووشی گرفت دەبنەوە.
ک.س